**DJEČJI VRTIĆI PETAR PAN VODNJAN**

**SCUOLE DELL' INFANZIA PETAR PAN DIGNANO**

S. Rocco 17, Vodnjan - Dignano

OIB 12242845735

Klasa: 400-02/24-01/3

Ur.br.: 2163-10-1-24-01-1

**PRIJEDLOG FINANCIJSKOG PLANA PRORAČUNSKOG KORISNIKA**

**D.V.-S.I. PETAR PAN VODNJAN-DIGNANO**

**ZA 2025.GODINU**

**SA PROJEKCIJAMA ZA 2026. I 2027. GODINU**

U Vodnjanu, listopad 2024.

**OBRAZLOŽENJE FINANCIJSKOG PLANA 2025.-2027.**

**OBRAZLOŽENJE OPĆEG DIJELA FINANCIJSKOG PLANA**

U financijskom planu za 2025. godinu sa projekcijama plana za 2026. i 2027. godinu planirani su **ukupni prihodi i primici za 2025. godinu u iznosu od 1.575.300,00 eura**  a odnose se na prihode poslovanja.

Opći prihodi i primici iz nadležnog proračuna za financiranje redovne djelatnosti za 2025. godinu iznose 1.196.775,84 eura. Prihodi iz nadležnog proračuna za financiranje rashoda poslovanja iznose 1.150.375,84 eura, prihodi iz nadležnog proračuna za financiranje rashoda za nabavu nefinancijske imovine iznose 17.000,00 eura, a prihodi iz nadležnog proračuna za financiranje izdataka za financijsku imovinu i otplatu zajmova planirani su u visini rashoda prema trenutno važećem otplatnom planu dugoročnog kredita te iznose 29.400,00 eura.

Prihodi po posebnim propisima za 2025. godinu planirani su u iznosu od 190.000,00 eura. Iz navedenih prihoda planira se pokriće materijalnih rashoda ustanove, financijskih rashoda te rashoda za nabavu nefinancijske imovine.

Prihodi od prodaje proizvoda i roba te pruženih usluga planirani su iznosu od 120.000,00 eura a odnose se na pripremu hrane za vanjske korisnike. Ostvarena sredstva planiraju se utrošiti na rashode za zaposlene, na materijalne rashode te na rashode za nabavu nefinancijske imovine.

Prihodi od pomoći planirani su iznosu od 63.524,16 eura.

Pomoći proračunskim korisnicima iz proračuna koji im nije nadležan planiraju se u iznosu od 19.500,00 eura. Iznos od 1.000,00 eura odnosi se na tekuću pomoć Istarske županije za realizacju projekta Zavičajne nastave a preostali iznos od 18.500,00 eura odnosi se na tekuće pomoći iz državnog proračuna od Ministarstva znanosti i obrazovanja za sufinanciranje programa javnih potreba koji se ostvaruju u dječjim vrtićima za provedbu programa predškolskog odgoja i obrazovanja za djecu predškolske dobi pripadnika nacionalnih manjina, za djecu u programu predškole, za darovitu djecu i za djecu s teškoćama, te za sufinanciranje roditeljskog udjela u cijeni predškolskog odgoja za djecu pripadnike romske nacionalne manjine.

Prihodi iz nadležnog proračuna za financiranje rashoda poslovanja iz izvora pomoći iznose 44.024,16 eura a planiraju se sukladno Odluci o dodjeli sredstava za fiskalnu održivost dječjih vrtića.

Prihodi od donacija od pravnih osoba izvan općeg proračuna planiraju se u iznosu od 5.000,00 eura a odnose se na tekuće donacije Talijanske Unije.

**Ukupni rashodi i izdaci za 2025. godinu planirani su u iznosu od 1.575.300,00 eura** od čega su rashodi poslovanja planirani u iznosu od 1.510.500,00 eura, rashodi za nabavu nefinancijske imovine u iznosu od 36.300,00 eura, izdaci za financijsku imovinu i otplatu zajmova u iznosu od 28.500,00 eura.

* Rashodi poslovanja planirani su u iznosu od 1.510.500,00 eura.

Rashodi za zaposlene planirani su u iznosu od 1.131.900,00 eura, od čega 1.062.375,84 eura iz općih prihoda i primitaka. Za bruto plaću planira se iznos od 1.000.375,84 eura a za ostale rashode za zaposlene – za regres, božićnicu, dar djeci do 15 godine, dar u naravi te otpremnine planira se iznos od 62.000,00 eura. Iz vlastitih prihoda planira se iznos od 25.500,00 eura od čega za bruto plaću 15.000,00 eura, a za ostale rashode za zaposlene –jubilarne nagrade, naknade za bolest, invalidnost i smrtni slučaj, naknade za duže bolovanje preko 90 dana te za naknade za novorođenče planira se iznos od 10.500,00 eura. Iz izvora pomoći planira se iznos od 44.024,16 eura za bruto plaću.

Materijalni rashodi planirani su u ukupnom iznosu od 375.400,00 eura.

Materijalni rashodi planiraju se iz općih prihoda i primitaka u iznosu od 88.000,00 eura od čega se 86.400,00 eura odnose na materijalne rashode za programsku djelatnost ustanove dok se iznos od 1.600,00 eura odnosi na materijalne rashode za program predškole.

Materijalni rashodi planiraju se iz vlastitih prihoda u iznosu od 88.900,00 eura. Naknade troškova zaposlenima planiraju se u iznosu od 29.400,00 eur a odnose se na naknadu prijevoza sa i na posao te na troškove prehrane radnika. Rashodi za materijal i energiju planiraju se u iznosu od 56.500,00 eura. Rashodi za usluge planiraju se u iznosu od 3.000,00 eura a odnose se na usluge tekućeg i investicijskog održavanja.

Materijalni rashodi iz prihoda za posebne namjene planiraju se u iznosu od 176.400,00 eura. Naknade troškova zaposlenima planiraju se u iznosu od 37.000,00 eura a odnose se na službena putovanja, naknade za prijevoz sa i na posao, stručno usavršavanje zaposlenika i na troškove prehrane radnika. Rashodi za materijal i energiju planiraju se u iznosu od 72.200,00 eura a odnose se na uredski materijal i ostale materijalne rashode, materijal i sirovine, energiju, materijal i dijelove za tekuće održavanje, sitan inventar te na službenu, radnu i zaštitnu odjeću i obuću. Rashodi za usluge planiraju se u iznosu od 53.200,00 eura a odnose se na usluge telefona pošte i prijevoza, usluge tekućeg i investicijskog održavanja, komunalne usluge, zakupnine i najamnine, zdravstvene usluge, intelektualne usluge, računalne usluge te ostale usluge. Ostali nespomenuti rashodi poslovanja planiraju se u iznosu od 14.000,00 eura a odnose se na naknade za rad članovima upravnog vijeća, premije osiguranja, reprezentaciju, pristojbe i naknade te ostale nespomenute rashode poslovanja.

Materijalni rashodi iz pomoći planiraju se u iznosu od 17.100,00 eura, od čega se 800,00 eura planira za stručno usavršavanje zaposlenika, iznos od 15.300,00 eura planira za rashode za materijal a odnosi se na nabavu didaktike i sitnog inventara dok se za rashode za usluge planira 1.000,00 eura a odnose se na autobusni prijevoz djece.

Materijalni rashodi iz donacija planiraju se u iznosu od 5.000,00 eura, a odnose se na didaktiku.

Financijski rashodi u 2025. godini planirani su u ukupnom iznosu od 3.200,00 eura.

Financijski rashodi iz općih prihoda i primitaka u iznosu od 900,00 eura planirani su u skladu sa trenutno važećim otplatnim planom dugoročnog kredita Zagrebačke banke d.d. koji se realizirao zbog projekta izgradnje novog područnog vrtića u Peroju.

Financijski rashodi iz prihoda za posebne namjene u iznosu od 2.300,00 eura odnose se na bankarske usluge i usluge platnog prometa.

* Rashodi za nabavu nefinancijske imovine planirani su u iznosu od 36.300,00 eura.

Rashodi za nabavu nefinancijske imovine planirani iz općih prihoda i primitaka u iznosu od 17.000,00 eura odnose se na nabavu klima uređaja te nabavu ili zamjenu dotrajale opreme sukladno godišnjem planu i programu odgojno-obrazovnog rada za pedagošku 2024./2025. godinu.

Rashodi za nabavu nefinancijske imovine planirani iz vlastitih prihoda u iznosu od 5.600,00 eura se odnose na nabavu ili zamjenu dotrajale opreme te na ulaganje u računalni program zbog nabave novih aplikacija u postojećem programu.

Rashodi za nabavu nefinancijske imovine iz prihoda za posebne namjene u iznosu od 11.300,00 eura odnose se na nabavu uredske opreme i namještaja za DV Vodnjan, komunikacijsku opremu, klima uređaj te ulaganja u računalne programe.

Rashodi za nabavu nefinancijske imovine planirani iz pomoći u iznosu od 2.400,00 eura odnose se na nabavu prijenosnih računala za skupine i sportske opreme.

* Izdaci za financijsku imovinu i otplatu zajmova planiraju se u iznosu od 28.500,00 eura.

Odnose se na otplatu glavnice kredita u skladu sa trenutno važećim otplatnim planom dugoročnog kredita Zagrebačke banke d.d. koji se realizirao zbog projekta izgradnje novog područnog vrtića u Peroju. Obroci dospijevaju kvatralno a zadnji obrok dospijeva 31.12.2026.

U financijskom planu za 2025. godinu sa projekcijama za 2026. i 2027. godinu izvršena je promjena organizacijske te programske klasifikacije sukladno organizacijskoj klasifikaciji, te programima i aktivnostima u nadležnom Proračunu.

**OBRAZLOŽENJE POSEBNOG DIJELA FINANCIJSKOG PLANA**

**SAŽETAK DJELOKRUGA RADA I OBRAZLOŽENJE PROGRAMA**

Dječji vrtići Petar Pan Vodnjan – Scuole dell' infanzia Petar Pan Dignano javna je ustanova koja u okviru svoje djelatnosti ranog i predškolskog odgoja ostvaruje program njege, odgoja, obrazovanja, zdravstvene zaštite, prehrane i socijalne skrbi djece od navršenih godinu dana do polaska u osnovnu školu.

D.V.-S.I. Petar Pan Vodnjan-Dignano ostvaruje svoju djelatnost u matičnoj ustanovi u Vodnjanu, S.Rocco 17 i u područnim odjeljenjima u Galižani, Veli Vrh 5 te u Peroju, Peroj 218.

U pedagoškoj 2024./2025. godini vrtić provodi program rada predškolskog odgoja i obrazovanja kroz redovni cjelodnevni 10-satni program te redovni 6-satni program u četiri jasličke skupine, pet vrtićke skupine s radom na hrvatskom jeziku te tri vrtićke skupine s radom na talijanskom jeziku.

|  |  |  |
| --- | --- | --- |
| DJEČJI VRTIĆI PETAR PAN VODNJAN –  SCUOLE DELL'INFANZIA PETAR PAN DIGNANO | OBJEKTI:  Matični objekt u Vodnjanu- San Rocco 17  Objekt u Galižani – Veli Vrh 5  Objekt u Peroju – Peroj 218 | BROJ DJECE PO PROGRAMIMA |
| PROGRAM | 10-satni redovni vrtićki program s radom na hrvatskom jeziku | 91 |
| PROGRAM | 10-satni redovni vrtićki program s radom na talijanskom jeziku | 58 |
| PROGRAM | 10- satni jaslički program | 46 |
| PROGRAM | 6-satni redovni vrtićki program s radom na hrvatskom jeziku | 1 |
| PROGRAM | 6-satni redovni vrtićki program s radom na talijanskom jeziku | 0 |
| PROGRAM | skraćeni program predškole za djecu koja nisu obuhvaćena redovitim programom | 9 |
| SVEUKUPNO BROJ DJECE U PROGRAMIMA | | 205 |

Broj djece u programima varira ovisno o ispisu/upisu tijekom pedagoške godine.

O realizaciji odgojno-obrazovnog rada brine se 25 odgojiteljica na puno radno vrijeme, 1 odgojiteljica na pola radnog vremena, pedagoginja, psihologinja, zdravstvena voditeljica te ravnateljica. Uprava Vrtića i tajništvo smješteno je u DV Vodnjan, dok je tehnički i pomoćni kadar od ukupno 17 radnika raspoređen prema potrebi po objektima.

**ZAKONSKE I DRUGE PODLOGE NA KOJIMA SE ZASNIVA PROGRAM:**

* Državni pedagoški standard predškolskog odgoja i naobrazbe (NN 63/08, 90/10)
* Nacionalni kurikulum za rani i predškolski odgoj i obrazovanje (NN 05/15)
* Obiteljski zakon ( NN 103/15, 98/19, 47/20, 49/23, 156/23)
* Zakon o predškolskom odgoju i obrazovanju (NN 10/97, 107/07, 94/13, 98/19, 57/22, 101/23)
* Zakon o odgoju i obrazovanju na jeziku i pismu nacionalnih manjina (NN 51/00, 56/00)
* Zakon o ustanovama (NN 76/93, 29/97, 47/99, 35/08, 127/19, 151/22)
* Pravilnik o posebnim uvjetima i mjerilima ostvarivanja programa predškolskog odgoja i obrazovanja (NN 84/21)
* Pravilnik o načinu i uvjetima polaganja stručnog ispita odgojitelja i stručnih suradnika u dječjem vrtiću (NN 13/97, 4/98, 84/24 )
* Pravilnik o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN 133/97)
* Pravilnik o postupku, načinu i uvjetima za napredovanje u struci stjecanje položajnih zvanja odgojitelja, stručnih suradnika i ravnatelja u dječjem vrtiću (NN 133/97, 20/05, 83/24)
* Pravilnik o načinu raspolaganja sredstvima državnog proračuna i mjerilima sufinanciranja programa javnih potreba u području ranog i predškolskog odgoja i obrazovanja (NN 134/97, 141/22)
* Pravilnik o obrascima i sadržaju pedagoške dokumentacije i evidencije o djeci u dječjem vrtiću (NN 83/01)
* Program zdravstvene zaštite djece, higijene i pravilne prehrane djece u dječjim vrtićima (NN 105/02, 55/06, 121/07)
* Programsko usmjerenje odgoja i obrazovanja predškolske djece (Glasnik Ministarstva prosvjete i kulture RH, broj 7/8 1991.)
* Konvencija o pravima djeteta; Državni zavod za zaštitu obitelji, materinstva i mladeži, Zagreb, 2001.
* Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20)
* Zakon o proračunu (NN 144/21)
* Pravilnik o proračunskom računovodstvu i računskom planu (158/23)
* Upute za izradu proračuna Grada Vodnjan – Dignano za razdoblje 2025.-2027. godine

**CILJEVI, STRATEGIJA I PROGRAMI:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| CILJEVI  PROVEDBE  PROGRAMA  **REDOVITI PROGRAM PREDŠKOLSKOG**  **OBRAZOVANJA**  SREDSTVA ZA REALIZACIJU PROGRAMA | Potrebno je osigurati sredstva i izdatke za zaposlene, te materijalne i financijske rashode za potrebe djelatnosti sukladno standardima u:   * Redovitim programima u dječjem vrtiću (10-satni program i 6- satni program) * Minimalni program predškole   Unapređivati kvalitetu odgojno-obrazovnog rada kontinuiranim istraživanjem, refleksijom i samo-refleksijom, ulaganjem u cjeloživotno obrazovanje i edukacije svih zaposlenika te osiguravanjem svih materijalnih uvjeta i kvalitetne ishrane u cilju djetetove osobne (emocionalne i tjelesne), obrazovne i socijalne dobrobiti te njegovom cjelovitom razvoju, odgoju i učenju.  Zaposlen je dovoljan broj stručnih djelatnika.   |  |  | | --- | --- | |  | Plan 2025. s projekcijama  za 2026. i 2027.g | | 2025 | 1.575.300,00 eura | | 2026 | 1.590.300,00 eura | | 2027 | 1.590.300,00 eura |   Sredstva za plaće zaposlenih planirana su sukladno broju zaposlenih i koeficijentima radnih mjesta. Materijalni i financijski rashodi planirani su na osnovu realnih rashoda i proračuna za prethodnu godinu. Odstupanje planiranog projekcijom prethodne godine i planiranog ove godine je radi povećanja koeficjenata za obračun plaće te povećanja svih materijalnih rashoda i usluga. |

|  |  |
| --- | --- |
| **SKRAĆENI PROGRAM**  **PREDŠKOLE**  SREDSTVA ZA  REALIZACIJU  PROGRAMA  POKAZATELJI  USPJEŠNOSTI  ODGOVORNE  OSOBE ZA  REALIZACIJU  PROGRAMA | Osnovna zadaća programa predškole je razvijanje i unaprjeđivanje tjelesnih, emocionalnih, socijalnih i spoznajnih potencijala djeteta u godini pred polazak u školu.  1.600,00 eur  -potpuna usklađenost sa Državnim pedagoškim standardom u pogledu odnosa broja odgojitelja i broja djece  -zadovoljenje svih djetetovih potreba  -poticajno materijalno okruženje obogaćeno mnoštvom materijala, didaktike i sredstvima za rad  -stručna usavršavanja odgojitelja, stručnih suradnika, ravnatelja te djelatnika tajništva i računovodstva  -stalna kontrola ispravnosti hrane od strane Zavoda za javno zdravstvo  -veća uključenost u suradnju sa društvenom zajednicom  -razvoj partnerskih odnosa s roditeljima i obitelji djece, veća uključenost istih u odgojno – obrazovni rad  -povećanje broja odlazaka posjeta različitim organizacijama  -sanacija i kontinuirano održavanje svih objekata  -ulaganje u opremu  Ravnateljica i stručni djelatnici |

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA**

Materijalni uvjeti rada u ustanovi osiguravaju se iz sredstava proračuna Grada Vodnjana-Dignano i participacije korisnika usluga, iz sredstava doznačenih iz Državnog proračuna koji se namjenski doznačuju za sufinanciranje troškova provođenja programa za talijansku nacionalnu manjinu, provođenje programa predškole, program za djecu sa posebnim potrebama i program za potencijalno darovitu djecu. Roditelji uplaćuju mjesečno učešće za korištenje 10-satnog programa odnosno 6-satnog programa. Roditelji nadalje ostvaruju subvencije u slučaju da su korisnici dječjeg doplatka, socijalne pomoći, za drugo dijete itd. prema socijalnom programu Grada Vodnjana-Dignano. Odlukama Upravnog vijeća ustanove oslobađa se korisnika usluge plaćanja pune mjesečne cijene programa ako je dijete na bolovanju duže od 30 dana.

U pedagoškoj 2024./2025. godini u D.V.-S.I. Petar Pan Vodnjan-Dignano svi programi ostvarivati će odgojno-obrazovni rad kroz globalne sadržaje i aktivnosti, usklađene s individualnim potrebama, razvojnim mogućnostima i interesima djece, a u odnosu na dobrobiti djece. Kroz različite aktivnosti poticati će se djecu da razvijaju sljedeće kompetencije: komunikacija na materinskom jeziku, elementarnu komunikaciju na stranim jezicima, matematičke kompetencije i osnovne kompetencije u prirodoslovlju i tehnologiji, digitalne kompetencije, socijalne i građanske kompetencije, inicijativnost i poduzetništvo, kulturnu svijest i izražavanje te motoričke kompetencije primjerene dobi.

Načela na koja je stavljen naglasak prilikom planiranja i organiziranja odgojno-obrazovnog rada su otvorenost za kontinuirano učenje i spremnost na unapređivanje prakse.

**IZVJEŠTAJ O POSTIGNUTIM CILJEVIMA I REZULTATIMA PROGRAMA**

U odgojno-obrazovnom radu realizirani su sljedeći ciljevi i rezultati programa:

* oblikovanje poticajnog prostorno-materijalnog i socijalnog okruženja u funkciji igre i učenja djece
* poticanje i kreiranje iskustvenog učenja djeteta o okolišu i očuvanju prirode kroz odgoj za održivi razvoj te projekt „Senzorni park, didaktička farma i vrt“;
* poticanje svakodnevnog boravka u prirodi te igru prirodnim i neoblikovanim materijalom;
* poticanje tjelesne i psihomotorne kompetencije djeteta kroz projekt „Budi aktivan, budi zdrav“;
* poticanje djeteta na očuvanje povijesnih i kulturnih stečevina našeg kraja kroz projekt „Naše malo misto“ i sudjelovanjem u projektu Istarske županije pod nazivom „Istra u očima djece - tradicija iz naših ruku“ kroz projekt”;
* poticanje STE(a)M način razmišljanja kod djece;
* pračenje i zadovoljavanje dječjih interesa i potreba te osiguravanje uvjeta koji će doprinijeti razvoju njihovih vještina i mogućnosti;
* razvijanje komunikacije i suradnje među skupinama i svih sudionika odgojno-obrazovnog procesa.

Predloženim financijskim planom za razdoblje 2025.-2027. nastojati ćemo osigurati najkvalitetniju uslugu ranog i predškolskog odgoja i obrazovanja našim korisnicima. Odgojno-obrazovni rad u narednoj pedagoškoj godini nastaviti ćemo temeljiti na uspješnim aktivnostima koje se odnose na razvoj kompetencija iz STE(a)M područja , na odgoju za održivi razvoj, na poticanju kretanja i vježbanja te svijesti o očuvanju zdravlja kao i njegovanju tradicije i kulturnih stečevina našega mjesta kroz projekt „Naše malo misto“. Svakodnevne izazove rješavati ćemo kvalitetnom timskom suradnjom na nivou Ustanove i zajedno sa Osnivačem vrtića Gradom Vodnjanom-Dignano. Samo zajedničkim radom, angažmanom i trudom svih dionika involviranih u proces egzistiranja dječjeg vrtića možemo ostvariti napredak za pojedinca, obitelj, zajednicu, svijet.

Ravnateljica

Ingrid Mirković, mag.praesc.educ.